Gonisilvan

"Så længe vi alle sammen bare gør noget, hvor vi føler os trygge og tilpas, så er jeg glad."

- Gonisilvan om hvordan de skal håndtere at være fanget i Sris palæ

Gonisilvan er en goblin der bor sammen med de andre gobliner i skovene ved De To Tinder. Han er bror til Gogognaus, omend ikke nødvendigvis biologisk, og følger stort set altid med ham hvorend han drager.

Baggrund
Gonisilvan blev antageligt født ved De To Tinder. På ukendte måde valgte han at være bror til Gogognaus samt Gonihaus, Goninuk og Goninok. Han havde muligvis også Gogoganuses Morfar som sin morfar. Efter at morfaren døde, og Gogognaus blev folkets uoficielle leder, blev Gonisilvan del af den gruppe han tog med sig ud for at røve.

TBA 2
Da Gogognaus springer et baghold på Eventyrerne på vej op af De To Tinder har han fire gobliner med sig. Baseret på Gonisilvans rolle i TBA 3 kan det antages at han var en af dem. Han siger dog intet, men udtrykker glæde da han, ligesom de andre, får nogle guldmønter.

Grotten og Ormene
Da Gogognaus bringer Eventyrerne til goblinernes hjem for at vise dem grotten og de mystiske lyde derindefra introducerer han dem først for sine 4 søskende, deriblandt Gonisilvan. Efter at have skaffet en tolk går Eventyrerne ind i grotten, og ligesom sine andre søskende følger han dem derind. Da Ormene pludseligt vælter frem fra grottens åbning er Gonisilvan hurtigt til at flygte, og han slipper uskadet væk fra dem, dog med tabet af sine søskende Goninok og Goninuk. Han er også tilstede til at se resultatet af en orm der åd en goblindames ufødte barn.

Tunellen til Hermetius
Efter at have fået besked på at sørge for at stoppe ormene blev Orrotius og Constantine sendt ind i grotten igen. De fik dog deres venner med derind, inklusiv de 3 gobliner. Efter at have bombet hullet med wildfire dukkede en ånd pludseligt op og bad gruppen om at følge med gennem en pludseligt opstået gang. Gruppen fulgte ånden og fandt undervejs de døde lige fra ormene. Trods at deres mission umiddelbart var bragt til ende, og de havde andre ting at klare, valgte gruppen at fortsætte gennem gangen i 3 dage. Det betød at de var nødt til at spise fra de døde orme for at holde energien høj, hvilket goblinerne, inklusiv Gonisilvan, gladeligt gjorde.

Efter 3 dage nåede gruppen frem til et mystisk nyt land, midt i en ørken. Med ånden pludseligt borte, valgte gruppen at gå ligeud, og fandt pludselig en stor sø. Skønt søen kunne være farlig, og at de alle var i tidsnød, sprang goblinerne straks i den, og badede rundt og legede, mens resten af gruppen skændtes.

Fanget i Mánzsílius
Sammen med resten af Eventyrerne ankommer Gonisilvan til Mánzsílius, hvor de møder Mazster Sri der inviterer dem til middag i sit palæ. Han sidder med til middagen, hvor en Gogmagog også deltager, hvilket nok har gjort ham en smule utryg, da Gogognaus fortæller at Gogmagogger ofte angreb goblinbyen da de var børn.

Under middagen sker der mange magiske, mystiske og uhyggelige ting. Da Sri erklærer en skål er Gonisilvan, Gonihaus og Paoul de eneste der ikke tøver før de drikker.

Sris uhyggelige opførsel under middagen og det faktum at Eventyrerne er tvunget til at blive natten over uden at have fået nogen svar, gør at hele gruppen efter middagen er meget skræmte. Da de får at vide at de skal låse dørene om natten, og opdager at de ikke kan komme ud, går de helt i panik. Især de 3 gobliner er virkeligt skræmte, og sidder bare på gulvet og krammer hinanden. Eventyrerne diskuterer hvor uhyggeligt stedet er, og hvad de skal gøre nu. Under diskussionen spørger beder de specifikt Gonisilvan om hans tanker. Gonisilvan erklærer at han synes de skal gøre noget der holder alle glade og trykke, hvilket resten af gruppen tvivler på er muligt, men de er alligevel glade for hans input.

Om natten deler Gonisilvan værelse med de andre gobliner samt Frigild. Han sidder og spiller kort med Gonihaus og Gogognaus. Frigild råber af goblinerne at de skal gå i seng. Det fører til en konfrontation mellem Frigild og Gonihaus, der fører til at Gonihaus fortæller om, hvordan han blev opkaldt efter en snedkerbutik han var vokset op i. Gonisilvan afslører derefter at han heller ikke havde haft et navn da de fandt Gonihaus, og at han blot var blev opkaldt efter et tilfældigt andet skilt ved siden af den snedkerbutik Gonihaus var opkaldt efter. Efter historien går goblinerne i seng.

Nattemødet
Efter at have mødt Konrad i haven beslutter Eventyrerne at mødes med ham om natten, for at finde ud af hvem hans allierede er. Det besluttes derfor at Constantine, Frigild, Gonihaus og Gonisilvan skal snige sig ud, mens de andre bliver tilbage. Inden da skal de dog alle kaste op, for at få den hjernevaskende drik "Livet" ud af deres system. Gonihaus og Gonisilvan hjælper derfor hinanden, ved at stikke fingrene ned i den andens hals.

Gruppen sniger sig med succes frem til mødestedet, hvor de finder Konrad og den mystisk genoplivede Ogar.